94/69/EY: Neuvoston päätös, tehty 15 päivänä joulukuuta 1993, ilmastonmuutosta koskevan Yhdistyneiden kansakuntien puitesopimuksen tekemisestä



Virallinen lehti nro L 033 , 07/02/1994 s. 0011 - 0012

Suomenk. erityispainos Alue 11 Nide 29 s. 0027

Ruotsink. erityispainos Alue 11 Nide 29 s. 0027



NEUVOSTON PÄÄTÖS, tehty 15 päivänä joulukuuta 1993, ilmastonmuutosta koskevan Yhdistyneiden kansakuntien puitesopimuksen tekemisestä (94/69/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että yhteisö ja sen jäsenvaltiot ovat osallistuneet neuvotteluihin, joita on käyty Yhdistyneiden kansakuntien yleiskokouksen perustamassa hallitustenvälisessä neuvottelukomiteassa ilmastonmuutosta koskevan puitesopimuksen tekemiseksi(4), yhteisö ja sen kaikki jäsenvaltiot ovat allekirjoittaneet ilmastonmuutosta koskevan Yhdistyneiden kansakuntien puitesopimuksen Yhdistyneiden kansakuntien ympäristö- ja kehityskonferenssissa, joka pidettiin Rio de Janeirossa 3-14 päivänä kesäkuuta 1992, tämän yleissopimuksen perimmäisenä tavoitteena, sellaisena kuin se ilmaistaan sopimuksen 2 artiklassa, on yleissopimuksen asiaankuuluvien määräysten mukaisesti saada aikaan kasvihuonekaasujen pitoisuuksien vakiintuminen ilmakehässä sellaiselle tasolle, ettei ihmisen toiminnasta aiheudu vaarallista häiriötä ilmastojärjestelmässä, ja tämä tulisi saavuttaa riittävällä aikavälillä, joka sallii ekosysteemien sopeutua ilmastonmuutokseen luonnollisella tavalla, varmistaa ettei elintarviketuotanto ole uhattuna ja mahdollistaa kestävän taloudellisen kehityksen, kun tämä yleissopimus on ratifioitu, se velvoittaa teollisuusmaat ja muut sen liitteessä I luetellut sopimuspuolet toteuttamaan toimenpiteitä, joiden tarkoituksena on rajoittaa ihmisen toiminnasta aiheutuneita, muita kuin Montrealin pöytäkirjan sääntelemiä CO2-päästöjä ja muita kasvihuonekaasupäästöjä näiden ihmisten toiminnasta aiheutuneiden päästöjen palauttamiseksi yksin tai yhdessä tämän vuosikymmenen loppuun mennessä tasolle, jolla ne olivat vuonna 1990, tätä yleissopimusta allekirjoitettaessa yhteisö ja sen jäsenvaltiot ovat vahvistaneet uudelleen tavoitteen vakiinnuttaa vuoteen 2000 mennessä CO2-päästöt vuoden 1990 tasolle koko yhteisön alueella, kuten 29 päivänä lokakuuta 1990, 13 päivänä joulukuuta 1991, 5 päivänä toukokuuta 1992 ja 26 päivänä toukokuuta 1992 annetuissa neuvoston päätelmissä täsmennetään, tämä yleissopimus on 22 artiklansa mukaisesti avoinna sen allekirjoittaneiden valtioiden tai alueellisten taloudellisen yhdentymisen järjestöjen ratifiointia tai hyväksymistä varten, on toteutettava kansainvälisellä ja kansallisella tasolla kaikki ehkäisevät toimet, joiden tarkoituksena on estää ihmisen toiminnasta aiheutuneet vaaralliset ilmastonmuutokset, yhteisöllä ja sen jäsenvaltioilla on toimivaltaa tietyillä yleissopimuksen soveltamisalaan kuuluvilla aloilla; on tarpeen, että yhteisöstä ja sen jäsenvaltioista tulee sopimuspuolia, siten että kaikki yleissopimuksessa määrätyt velvoitteet voidaan kunnolla täyttää, yhteisön on kokonaisuudessaan täytettävä yleissopimuksen 4 artiklan 2 kohdassa mainittu velvollisuus rajoittaa ihmisen toiminnasta aiheutuneita CO2-päästöjä yhteisön ja sen jäsenvaltioiden toimivaltojensa rajoissa toteuttamin toimin, ja neuvosto panee merkille, että jäsenvaltiot toteuttavat tarvittavat toimenpiteet jäsenvaltioiden ja yhteisön ratifioimis- ja hyväksymiskirjojen tallettamiseksi mahdollisimman pian ja mikäli mahdollista samanaikaisesti, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Rio de Janeirossa kesäkuussa 1992 allekirjoitettu ilmastonmuutosta koskeva Yhdistyneiden kansakuntien puitesopimus. Yleissopimuksen teksti on tämän päätöksen liitteessä A. 2 artikla 1. Neuvoston puheenjohtaja tallettaa Euroopan yhteisön puolesta hyväksymiskirjan Yhdistyneiden kansakuntien pääsihteerin huostaan Yleissopimuksen 22 artiklan 1 kohdan mukaisesti. 2. Samalla neuvoston puheenjohtaja tallettaa yleissopimuksen 22 artiklan 3 kohdan mukaisesti tämän päätöksen liitteessä B olevan toimivaltaansa koskevan julistuksen ja liitteessä C olevan julistuksen. Tehty Brysselissä 15 päivänä joulukuuta 1993. Neuvoston puolesta Puheenjohtaja M. DE GALAN (1) EYVL N:o C 44, 16.2.1993, s. 1 (2) EYVL N:o C 194, 19.7.1993, s. 358 (3) EYVL N:o C 201, 26.7.1993, s. 1 (4) Yhdistyneiden kansakuntien yleiskokouksen 19 päivänä joulukuuta 1990 antama päätöslauselma 45/212, joka koskee maailman ilmaston suojelua nykyisille ja tuleville sukupolville.